CELEX: 32018D0828(01)
Language: bg
Date: 2018-08-22 00:00:00
Title: Решение за изпълнение на Комисията от 22 август 2018 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на продуктовата спецификация за наименование в лозаро-винарския сектор (Monzinger Niederberg (ЗНП)

28.8.2018   
               
               
                  BG
               
               
                  Официален вестник на Европейския съюз
               
               
                  C 302/6
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 22 август 2018 година
         за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на продуктовата спецификация за наименование в лозаро-винарския сектор
         (Monzinger Niederberg (ЗНП)
         (2018/C 302/09)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
         като има предвид, че:
         
                     (1)
                  
                  
                     Германия изпрати заявка за предоставяне на правна закрила на наименованието „Monzinger Niederberg“ в съответствие с част II, дял II, глава I, раздел 2 от Регламент (ЕС) № 1308/2013.
                  
               
                     (2)
                  
                  
                     В съответствие с член 97, параграф 2 от Регламент (ЕС) № 1308/2013 Комисията разгледа заявката и стигна до заключението, че са спазени условията, предвидени в членове 93—96, член 97, параграф 1 и членове 100, 101 и 102 от посочения регламент.
                  
               
                     (3)
                  
                  
                     С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, в Официален вестник на Европейския съюз следва да се публикуват единният документ, посочен в член 94, параграф 1, буква г) от същия регламент, както и препратката към публикацията на продуктовата спецификация, направена в хода на предварителната национална процедура за разглеждане на заявката за предоставяне на правна закрила на наименованието „Monzinger Niederberg“,
                  
               РЕШИ:
         
            Член единствен
            Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на продуктовата спецификация за наименованието „Monzinger Niederberg“ (ЗНП) са поместени в приложението към настоящото решение.
            В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу правната закрила на наименованието, посочено в първата алинея от настоящия член, в срок от два месеца от датата на публикуването му в Официален вестник на Европейския съюз.
            
         
         
            Съставено в Брюксел на от 22 август 2018 година.
            
               
                  За Комисията
               
               Pierre MOSCOVICI
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            
               „MONZINGER NIEDERBERG“
            
            
               PDO-DE-02363
            
            
               Дата на подаване на заявката: 29.6.2017 г.
            
            ЕДИНЕН ДОКУМЕНТ
            1.   Регистрирано наименование
            
            „Monzinger Niederberg“
            2.   Вид географско означение
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  4.   Описание на виното (вината)
            
            „Monzinger Niederberg“ дължи отличната си репутация на сорта Riesling, за разгръщането на чиито отличителни характеристики въпросното месторастене (тероар) допринася по възможно най-добрия начин. Това е и причината единствено сортът лози Weißer Riesling да е разрешен със съответното ЗНП. Брането на гроздето се извършва, когато то достигне поне плътността на мъстта на Spätlese. Това са изцяло бели вина, без мътилка.
            
               Качествено вино
            
            Качествените вина винаги са елегантни вина, с фини нотки на ябълки и цитрусови плодове в техния аромат, с характерен минерален състав и винаги със сух вкус.
            Цветът на качествените вина варира от бледо жълтеникаво зелен до сламеножълт.
            Посочените по-долу аналитични стойности, които трябва да бъдат определени чрез физичен и химичен анализ в съответствие с приложимото законодателство на ЕС, имат задължителен характер и трябва да бъдат спазени от вината, за да използват наименованието.
            Минимално тегло на мъстта: 78 °Oe
            Максималното съдържание на остатъчна захар е 25 g/l, при условие че общата киселинност, изразена в g/l винена киселина, е поне 7,2 g/l. Ако тя е под 7,2 g/l, максималното съдържание на остатъчна захар е 18 g/l.
            Общи аналитични характеристики
            
                        Максимално общо алкохолно съдържание (в об. %.):
                     
                     
                        15
                     
                  
                        Минимално действително алкохолно съдържание (в об. %):
                     
                     
                        11
                     
                  
                        Минимална обща киселинност:
                     
                     
                        5,5  g/l, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                         
                     
                  
                        Максимално общо съдържание на серен диоксид (mg/l):
                     
                     
                         
                     
                  По отношение на аналитичните характеристики, за които не е посочена стойност, са приложими разпоредбите на немския Закон за виното и на относимото законодателство на ЕС.
            
               Вино със специална характеристика „Kabinett“
            
            Вината „Kabinett“ винаги са елегантни вина, с фини нотки на ябълки и цитрусови плодове в техния аромат, с характерен минерален състав и изтънчена сладост.
            Цветът на вината със специална характеристика „Kabinett“ варира от бледо жълтеникаво зелен до сламеножълт.
            Посочените по-долу аналитични стойности, които трябва да бъдат определени чрез физичен и химичен анализ в съответствие с приложимото законодателство на ЕС, имат задължителен характер и трябва да бъдат спазени от вината, за да използват наименованието.
            Минимално тегло на мъстта: 78 °Oe
            Съдържание на остатъчна захар най-малко 25 g/l
            Общи аналитични характеристики
            
                        Максимално общо алкохолно съдържание (в об. %.):
                     
                     
                         
                     
                  
                        Минимално действително алкохолно съдържание (в об. %):
                     
                     
                        7
                     
                  
                        Минимална обща киселинност:
                     
                     
                        5,5  g/l, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                         
                     
                  
                        Максимално общо съдържание на серен диоксид (mg/l):
                     
                     
                         
                     
                  По отношение на аналитичните характеристики, за които не е посочена стойност, са приложими разпоредбите на немския Закон за виното и на относимото законодателство на ЕС.
            
               Вино със специална характеристика „Spätlese“
            
            Вината „Spätlese“ винаги са елегантни вина. Те се отличат с фини нотки на ябълки и цитрусови плодове в своя аромат, с характерен минерален състав и различна степен на сладост.
            Цветът на вината със специална характеристика „Spätlese“ варира от бледо жълтеникаво зелен до сламеножълт.
            Посочените по-долу аналитични стойности, които трябва да бъдат определени чрез физичен и химичен анализ в съответствие с приложимото законодателство на ЕС, имат задължителен характер и трябва да бъдат спазени от вината, за да използват наименованието.
            Минимално тегло на мъстта: 78 °Oe
            Съдържание на остатъчна захар най-малко 40 g/l
            Общи аналитични характеристики
            
                        Максимално общо алкохолно съдържание (в об. %.):
                     
                     
                         
                     
                  
                        Минимално действително алкохолно съдържание (в об. %):
                     
                     
                        7
                     
                  
                        Минимална обща киселинност:
                     
                     
                        5,5  g/l, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                         
                     
                  
                        Максимално общо съдържание на серен диоксид (mg/l):
                     
                     
                         
                     
                  По отношение на аналитичните характеристики, за които не е посочена стойност, са приложими разпоредбите на немския Закон за виното и на относимото законодателство на ЕС.
            
               Вино със специална характеристика „Auslese“
            
            Вината със специална характеристика „Auslese“ се отличават с висока сладост и с въздействието на Botrytis cinerea (сива плесен), което в този случай е желателно поради техния аромат на мед и стафиди.
            Цветът на вината със специална характеристика „Auslese“ варира от сламеножълт до златист.
            Посочените по-долу аналитични стойности, които трябва да бъдат определени чрез физичен и химичен анализ в съответствие с приложимото законодателство на ЕС, имат задължителен характер и трябва да бъдат спазени от вината, за да използват наименованието.
            Минимално тегло на мъстта: 85 °Oe
            Съдържание на остатъчна захар най-малко 60 g/l
            Общи аналитични характеристики
            
                        Максимално общо алкохолно съдържание (в об. %.):
                     
                     
                         
                     
                  
                        Минимално действително алкохолно съдържание (в об. %):
                     
                     
                        7
                     
                  
                        Минимална обща киселинност:
                     
                     
                        5,5  g/l, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                         
                     
                  
                        Максимално общо съдържание на серен диоксид (mg/l):
                     
                     
                         
                     
                  По отношение на аналитичните характеристики, за които не е посочена стойност, са приложими разпоредбите на немския Закон за виното и на относимото законодателство на ЕС.
            
               Вино със специална характеристика „Beerenauslese“
            
            Вината със специална характеристика „Beerenauslese“ се характеризират с висока сладост и с въздействието на Botrytis cinerea (сива плесен), което в този случай е желателно поради техния аромат на мед и стафиди.
            Цветът на вината със специална характеристика „Beerenauslese“ варира от златистожълт до наситено златист.
            Посочените по-долу аналитични стойности, които трябва да бъдат определени чрез физичен и химичен анализ в съответствие с приложимото законодателство на ЕС, имат задължителен характер и трябва да бъдат спазени от вината, за да използват наименованието.
            Минимално тегло на мъстта: 120 °Oe
            Съдържание на остатъчна захар най-малко 90 g/l
            Общи аналитични характеристики
            
                        Максимално общо алкохолно съдържание (в об. %.):
                     
                     
                         
                     
                  
                        Минимално действително алкохолно съдържание (в об. %):
                     
                     
                        5,5 
                     
                  
                        Минимална обща киселинност:
                     
                     
                        5,5  g/l, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                         
                     
                  
                        Максимално общо съдържание на серен диоксид (mg/l):
                     
                     
                         
                     
                  По отношение на аналитичните характеристики, за които не е посочена стойност, са приложими разпоредбите на немския Закон за виното и на относимото законодателство на ЕС.
            
               Вино със специална характеристика „Eiswein“
            
            Вината „Eiswein“ на свой ред се характеризират с отчетливо доловими плодови нотки и отсъствието и на най-малка следа от Botrytis. Те се отличават с висока степен на сладост и остра киселинност.
            Цветът на вината със специална характеристика „Eiswein“ варира от златистожълт до наситено златист.
            Посочените по-долу аналитични стойности, които трябва да бъдат определени чрез физичен и химичен анализ в съответствие с приложимото законодателство на ЕС, имат задължителен характер и трябва да бъдат спазени от вината, за да използват наименованието.
            Минимално тегло на мъстта: 120 °Oe
            Съдържание на остатъчна захар най-малко 90 g/l
            Общи аналитични характеристики
            
                        Максимално общо алкохолно съдържание (в об. %.):
                     
                     
                         
                     
                  
                        Минимално действително алкохолно съдържание (в об. %):
                     
                     
                        5,5 
                     
                  
                        Минимална обща киселинност:
                     
                     
                        5,5  g/l, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                         
                     
                  
                        Максимално общо съдържание на серен диоксид (mg/l):
                     
                     
                         
                     
                  По отношение на аналитичните характеристики, за които не е посочена стойност, са приложими разпоредбите на немския Закон за виното и на относимото законодателство на ЕС.
            
               Вино със специална характеристика „Trockenbeerenauslese“
            
            Вината със специална характеристика „Trockenbeerenauslese“ се характеризират с висока сладост и, поради техния аромат на мед и стафиди, със същественото въздействие на Botrytis cinerea (сива плесен), която води до благородното гниене на гроздето като стафиди.
            Цветът на вината със специална характеристика „Trockenbeerenauslese“ варира от златистожълт до наситено златист.
            Посочените по-долу аналитични стойности, които трябва да бъдат определени чрез физичен и химичен анализ в съответствие с приложимото законодателство на ЕС, имат задължителен характер и трябва да бъдат спазени от вината, за да използват наименованието.
            Минимално тегло на мъстта: 150 °Oe
            Съдържание на остатъчна захар най-малко 120 g/l
            Общи аналитични характеристики
            
                        Максимално общо алкохолно съдържание (в об. %.):
                     
                     
                         
                     
                  
                        Минимално действително алкохолно съдържание (в об. %):
                     
                     
                        5,5 
                     
                  
                        Минимална обща киселинност:
                     
                     
                        5,5  g/l, изразена като съдържание на винена киселина
                     
                  
                        Максимално съдържание на летливи киселини (в милиеквиваленти на литър):
                     
                     
                         
                     
                  
                        Максимално общо съдържание на серен диоксид (mg/l):
                     
                     
                         
                     
                  По отношение на аналитичните характеристики, за които не е посочена стойност, са приложими разпоредбите на немския Закон за виното и на относимото законодателство на ЕС.
            5.   Винопроизводствени практики
            
            a.   Основни енологични практики
            
            Качествени вина и всички вина със специални характеристики
            Специфична енологична практика
            Вината трябва да отлежават единствено в предимно вкусово неутрални контейнери. Използването на класически дъбови бъчви е допустимо, ако полученият дървесен аромат е недоловим във виното или е дискретен. Не се допуска дървесен аромат, който свидетелства за използването на нови, малки бъчви с вместимост под 600 литра (напр. бурета от типа „барик“).
            Не се допускат частичното намаляване на алкохолното съдържание, повишаването на концентрацията и използването на парчета дъбово дърво.
            б.   Максимални добиви
            
            Качествени вина и всички вина със специални характеристики
            75 хектолитра от хектар
            6.   Определен район
            
            „Monzinger Niederberg“ включва традиционни лозаро-винарски райони на лозарската общност Monzingen, разположени по южния склон между град Monzingen и изхода от автомагистрала B 41 в посока Nussbaum. Тя не включва районите южно от B 41, както и сравнително равнинните области (< 15 % наклон) на планинското плато.
            „Monzinger Niederberg“ ЗНП обхваща обща площ от 27,5543 ha.
            7.   Основни винени сортове грозде
            
            Weißer Riesling — Riesling, Riesling renano, Rheinriesling, Klingelberger
            8.   Описание на връзката/връзките
            
            
               Monzinger Niederberg, качествени вина и всички вина със специални характеристики
            
            
                     
                        1.
                     
                     
                        Геоложка информация: Въпросната почва представлява изветрена почва от геологичната формация Waderner Schichten — конгломерат, който е бил депозиран в района преди около 280 милиона години. Тя се среща само в долината Nahe и в определени части на провинция Саарланд. Дори в долината Nahe има само няколко места, в които се показва на повърхността геологичната формация Waderner Schichten, като тя оказва също толкова силно влияние върху почвата, както и в Monzinger Niederberg. Геологичната формация Waderner Schichten се състои основно от шисти и кварцити, но също така съдържа жилен кварц. Откъм повърхността този конгломерат е изветрен и обогатен в различна степен с хумус. Шистовите и съдържащи кварцит почви, като тези на геоложката формация Waderner Schichten, са известни с аромата на цитрусови плодове и ябълки, който често придават на вината Riesling. Съответно вината „Monzinger Niederberg“ ясно се отличават от дълбоките глинести почви на съседните лозарски райони, които са повече известни със своите плодови вина с прасковени нотки. Каменистата почва гарантира бързото изсъхване на почвената повърхност след дъжда. В резултат на това влажността спада бързо, което предотвратява развитието на нежелана плесен.
                        Това запазва Botrytis cinerea — която е желателна при определени вина със специални характеристики — много чиста, което означава, че дори вината, произведени от грозде, подложено на въздействието ѝ, имат изключително чист и точен ароматичен профил.
                     
                  
                     
                        2.
                     
                     
                        Топографски фактори: Лозята „Monzinger Niederberg“ са разположени на височина между 160 и 240 m над морското равнище.
                        По този южен склон средният наклон е над 30 %.
                        По този начин силното слънцегреене гарантира, че дневната температура в „Monzinger Niederberg“ винаги е много по-висока в сравнение със сравними равнинни терени, въпреки понякога неблагоприятната нейна надморска височина. Вследствие на това гроздето достига до по-голяма степен на зрялост, което придава на вината по-ниска киселинност и по-подчертан аромат на зрели плодове.
                     
                  
                     
                        3.
                     
                     
                        Климат: Monzingen е една от лозарските общности по течението на реката Nahe, отличаваща се с най-прохладен климат. И което е още по-важно, „Monzinger Niederberg“ е оптимално ориентиран спрямо слънцето. Поради това той се затопля много бързо през деня. То е силно повлиян от възходящия поток на топъл въздух, т.е. топли въздушни течения, които се издигат от долината през слънчевите дни и допълнително нагряват почвата. Няколко километра пò на север е разположена гористата местност Soonwald. През нощта тя служи като естествен източник на охлаждане. Тъй-като най-добрите участъци от района не са пряко изложени на тези нощни потоци от студен въздух, охлаждането протича бавно. Районът получава около 1 900 часа слънчево греене годишно. Средната дневна температура е 10 °C. Разликата между дневните и нощните температури е значително по-висока, отколкото в източните части на лозарския район Nahe. Поради сравнително хладният климат за лозарство вината „Monzinger Niederberg“ в общия случай са малко по-фини в сравнение с тези от по-топлите винопроизводствени райони, особено тези в долната част на Nahe.
                        Средната годишна сума на валежите е 570 mm, като 60 % от валежите падат през вегетационния период.
                        Сравнително ниското годишно количество на валежите, в съчетание с каменистата почва, която е с твърде ограничен капацитет за задържане на водите, гарантира, че размерът на гроздовите зърна от „Monzinger Niederberg“ като правило остава малък. Това ги прави по-богати откъм аромат, което се предава и на вината.
                     
                  
                     
                        4.
                     
                     
                        Ролята на човешкия фактор: Ролята на човешкия фактор се основава на лозарска традиция, която датира от столетия. Лозята обикновено се култивират при използване на подпорни конструкции. Като цяло лозите са засадени в редове по направление север-юг. Това дава възможност гроздето да получава добро слънцегреене и подходяща вентилация.
                        Що се отнася до производството на грозде, по време на цикъла на растеж на лозите лозарите могат да постигнат по-високо качество на гроздето чрез специални мерки за поддръжка, като например отстраняване на листата около плодовете или прореждане на гроздето. Познаването на специфичните климатични и геоложки условия, предавано от поколение на поколение, също е от съществено значение. По-специално, по време на прибирането на реколтата, особено значение се придава на нейното селектиране. Здравите зелени до златистожълти гроздови зърна са особено подходящи за производството на качествени вина и вина със специални характеристики „Kabinett“, „Spätlese“ и „Eiswein“. За вината със специални характеристики „Auslese“, „Beerenauslese“ и „Trockenbeerenauslese“ е желателно въздействието на сивата плесен (Botrytis cinerea). В сухо време тази гъбичка причинява рязко увеличение на теглото на мъстта, съпроводено от формирането на много чист аромат на мед и стафиди. За виното „Eiswein“, наред с необходимостта гроздето да е в добро здраве, от решаващо значение е и ефектът на естествено концентриране вследствие на застудяванията. С помощта по-специално на селективния подход и датата на прибиране на реколтата винопроизводителят определя на ранен етап кое именно грозде е подходящо за качествени вина или за вина със специални характеристики. Освен това могат да се използват различни методи на съхранение в избите за придаване на определени характеристики на крайния продукт. Това се отнася по-специално до съдържанието на остатъчна захар, което играе важна роля при разграничаването на качествените вина, на вината „Kabinett“ и на вината „Spätlese“.
                     
                  9.   Допълнителни съществени условия
            
            
               Правна рамка:
            
            Национално законодателство
            
               Вид допълнително условие:
            
            Допълнителни разпоредби относно етикетирането
            
               Описание на условието:
            
            За да бъдат етикетирани с едно от традиционните означения, свързани с това наименование за произход, качествените вина и вината със специални характеристики трябва успешно да са преминали през официална процедура за контрол на качеството. Издаденият контролен номер („amtliche Prüfungsnummer“ или „AP-Nummer“) трябва да бъде посочен върху етикета. Той заменя партидния номер.
            
               Връзка към спецификацията на продукта
            
            www.ble.de/eu-qualitaetskennzeichen-wein